**Adriana da Cunha Calcanhotto** (Porto Alegre, Brasil, 1965eko urriaren 3a) abeslari eta konpositore brasildarra da. Brasilgo musika herrikoiaren konpositore garrantzitsuenetakotzat jotzen da, askotariko musika-estiloak baititu. Haurrentzako album batean, *Adriana Partimpim* (2004), emanaldi berri bat egin zuen. Arrakasta handia izan zuen, eta haurrentzako album onenaren Grammy latinoan parte hartzeko izendatu zuten Madison Square Garden aretoan (2006ko azaroaren 2a). Konposizioak era askotakoak dira: samba, bossa nova, funk, rock, pop, baladak. Bere garaian arrakasta izan zuten abestiak ere grabatu ditu, moldaketa berriekin.

Biografia eta ibilbide artistikoa
---------------------------------

Carlos Calcanhoto jazz-talde bateko bateria-jolearen eta dantzari baten alaba da. Sei urte zituela, aitonak lehen musika-tresna oparitu zion: gitarra klasikoa. Geroago kantua ere ikasi zuen. Ondoren, Brasilgo herri-musikaren eraginez eta herrialdeko literatura-mugimendu modernistaz busti zen. Liluratuta geratu zen Oswald de Andraderen *Antropofagia* lanarekin edo Tarsila do Amaralenarekin eta mugimendu kultural haren beste izen batzuekin.

Ibilbide artistikoa hasteko, tabernetan jo zuen, ondoren antzerki-lanetan, eta, gero, kontzertuetan eta jaialdietan abiatu zen herrialde osoan. Lehen diskoa, *Enguiço* (1990), oso goretsia izan zen, eta lehen arrakasta *Naquela Estação* izan zen, Sílvio de Abreuren (1990) *Raina da Sucata* telenobelaren soinu-banda osatu zuena. Hurrengo urtean, *Sharp saria* jaso zuen, emakume 'berria' izateagatik. Mário de Sá-Carneiro poeta portugaldarraren olerkiak musikatu zituen 1996an. 2007ko Joko Panamerikarretan, hasierako ekitaldian parte hartu zuen.

2010ean Suzana de Moraes aktore brasildarrarekin ezkondu zen.

Diskografia
-----------

* *Enguiço* (1990);
* *Senha* (1992);
* *A Fábrica do Poema* (1994);
* *Maritmo* (1998);
* Publikoa - (Ao Vivo) (2000);
* *Kantada* (2002);
* *Profila* (2003);
* *Adriana Partimpim* (2004);
* *Adriana Partimpim - O Show (2005);*
* *Mare (2008);*
* *Partimim Dois (2009);*
* *O Micróbio do Samba (2011);*
* *Multishow ao Vivo (2012);*
* *Partimim Tlês (2012);*
* *Olhos de Onda (2014);*
* *Loucura (2015);'*

Sariak
------

* 1991n, *Sharp saria* jaso zuen, emakume 'berria' izateagatik.

* 2014an, *Premio da Musica Brasileira*

Iruditegia
----------

* Adriana Calcanhoto Partimpim umeentzako lanean, Ibirapuera Auditoroan, São Paulo (Brasil), Gerardo Lazzariren argazkia. 2006.02.04Adriana Calcanhoto Partimpim umeentzako lanean, Ibirapuera Auditoroan, São Paulo (Brasil), Gerardo Lazzariren argazkia. 2006.02.04
* Margen diskoan Adriana Calcanhotto plastikozko itsasoan   Murilo Avessoren argazkia*Margen* diskoan Adriana Calcanhotto plastikozko itsasoan Murilo Avessoren argazkia
* Adriana Calcanhotto biolontxeloa jotzen Marédiskoaren promozioan, 2008 Rio de JaneiroAdriana Calcanhotto biolontxeloa jotzen *Maré*diskoaren promozioan, 2008 Rio de Janeiro
* Adriana CalcanhottoAdriana Calcanhotto
* Adriana Calcanhotto, 25o Premio da Musica Brasileira, 2014.05.14 Atntzerki MunizipalaAdriana Calcanhotto, 25o Premio da Musica Brasileira, 2014.05.14 Atntzerki Munizipala

Erreferentziak
--------------

1. ↑   «Suzana de Moraes morreu de mãos dadas com a mulher, Adriana Calcanhotto» *www.purepeople.com.br*.

Kanpo estekak
-------------

|  |  |
| --- | --- |
| Autoritate kontrola | 
* **Wikimedia proiektuak**
* Wd Datuak: Q217087
* Commonscat Multimedia: Adriana Calcanhotto

---

* **Identifikadoreak**
* WorldCat
* VIAF: 76565766
* ISNI: 0000 0001 1448 5844
* BNF: 14601951c (data)
* GND: 135348099
* LCCN: no98053248
* SUDOC: 138773580

 |

* Wd Datuak: Q217087
* Commonscat Multimedia: Adriana Calcanhotto